星玄|猴女張栢芝懶理大仔緋聞纏身 繼續神隱懷孕傳聞疑幻似真
2024年04月11日 00:00
東網電視
更多新聞短片
今日係4月11日農曆三月初三,是日最旺生肖係猴,財運好轉,努力工作可以換嚟豐厚收入。肖猴嘅張栢芝近年北上發展,拍攝真人綜藝節目,又為咗工作喺內地四圍飛,仲不時喺社交網帶貨推銷產品,雖然忙到冇停手,不過栢芝一啲怨言都冇,並享受着每個做嘢嘅時刻。
之不過向來活躍社交網嘅栢芝,自今年初新春前已開始冇更新,就連16歲大仔Lucas被傳同46歲女滑雪教練發展母子戀兼同居,栢芝亦冇作出任何回應,令早前懷有第4胎傳聞更係疑幻似真。
至於天蠍座嘅朋友,今日得到幸運之神關照,各方面運勢都相當好。「天蠍女」蔣家旻(Angel)早前因為盲腸炎要緊急入院做手術,但佢為免擔誤劇組拍攝進度,亦都盡快養好身體,今年元宵佳節,佢仲喺社交網大晒收花,同大玩男友視角歎浪漫晚餐嘅相,之後仲大方認愛,同相識8年嘅圈外好友拍拖,Angel事業愛情兩得意,各方面運勢梗係好啦。